De seneste dage har været ganske grå i det nordjyske, og lørdag fortsætter det, som mange nok vil kalde lidt trist vintervejr. Ikke nok med det, der kommer også slud og nogle steder tøsne ned fra oven. - Mest udsat for det er man i den østlige del af Himmerland, i området omkring Rebild Bakker og måske også i højdedragene omkring Jyske Ås. der kan altså komme lidt sne, som bliver liggende, siger vejrvært fra TV2 Vejret, Anders Brandt. Søndag skule der til gengæld blive mulighed for at se solen, og temperaturerne ligger mellem tre og fire grader. På den anden side af weekenden venter både regn og opklaring og lidt lunere temperaturer på mellem fem og syv grader.

Referat:
Vejrmæssigt bliver det en blandet fornøjelse i Nordjylland i weekenden.